Som kongssete var Alrekstad et viktig utgangspunkt for byutviklingen i Bergen. Årstadgeilen er Bergens eldste gateløp og går fra Alrek til Store Lungegårdsvannet som i middelalderen hadde navnet Alrekstadvågen etter kongsgården . Navnet "Store Lungegårdsvannet" kommer fra Lungegården etter Vincens Lunge som fikk alle landeiendommene under Nonneseter kloster i gave av Kong Christian III.